Ένα μικρό, αλλά όμορφο, καλαίσθητο, φωτεινό και, κυρίως, πεντακάθαρο σπίτι, μια ανάσα από τον σταθμό του μετρό και όλες τις συγκοινωνίες. Μόλις πέντε λεπτά με τα πόδια από την Πλάκα, τον πεζόδρομο της Μακρυγιάννη και το Μουσείο της Ακρόπολης. Επάνω σε έναν πεζόδρομο με πολλά καταστήματα εμπορίου και εστίασης, όλα βρίσκονται, στην κυριολεξία, στα πόδια σου. Η ιδιοκτήτρια του σπιτιού άμεση, αποτελεσματική, αλλά και πολύ διακριτική. Την ευχαριστώ θερμά. Εις το επανιδείν...